Breytingar á reglugerð um mat á umhverfisáhrifum og reglugerð um framkvæmdaleyfi Umhverfis - og auðlindaráðherra gaf út í lok nóvembermánaðar , reglugerðir um breytingar á reglugerð um mat á umhverfisáhrifum og reglugerð um framkvæmdaleyfi . Breytingarnar fela í sér innleiðingu á tilskipun Evrópusambandsins 2014 / 52 / ESB . Flestar breytinganna eru samhljóða þeim breytingum sem gerðar voru á lögum um mat á umhverfisáhrifum með lögum nr. 96 / 2019 . [ 1 ] Einnig er að finna ítarlegri ákvæði um upplýsingar sem ber að setja fram , eftir því sem við á , í tilkynningu framkvæmdaraðila og frummatsskýrslu . Upplýsingarnar varða meðal annars áhrif framkvæmdar á loftslag , t.d. eðli og magn losunar eða bindingar gróðurhúsalofttegunda og áhrif sem tengjast aðlögun loftslagsbreytinga .